joelniklaus/EU_Wikipedias huggingface dataset:
Sven Felski

Sven Felski (* 18. november 1974, Berlín, NDR, dnes Nemecko) je nemecký hokejový útočník.

Klubový hokej 
Od ročníka 1992/93 je hráčom klubu DEL Eisbären Berlín. V tomto klube odohral vyše 600 zápasov, v rokoch 2005, 2006 a 2008 vybojoval titul.

Klubová štatistika

Reprezentácia 
Reprezentoval Nemecko na  MS 1998, MS B 1999, 
2001, 
2003, 
2005, MS B 2006, 
2007 a 2008 a na ZOH 2006.

Externé odkazy

Sven Felski na stránke Eisbären Berlin
Profil na Eurohockeynet

Nemeckí hokejisti
Nemeckí olympionici
Účastníci MS v hokeji 1999
Účastníci MS v hokeji 2001
Účastníci MS v hokeji 2003
Účastníci MS v hokeji 2005 
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Účastníci MS v hokeji 2010
Dieter Kalt

Dieter Kalt (* 26. jún 1974, Klagenfurt am Wörthersee, Rakúsko) je bývalý rakúsky hokejový reprezentant, naopsledy hráč hokejového klubu EC Red Bulls Salzburg v najvyššej rakúskej hokejovej súťaži. Hrával na pozícií útočníka a strieľal pravou rukou. Reprezentoval Rakúsko od roku 1990 pravidelne až do roku 2009. Po skončení aktívnej kariéry bol trénerom a hokejovým funkcionárom.

Externé odkazy
 

Rakúski hokejisti
Hráči Adler Mannheim
Hráči Kölner Haie
Hráči Färjestad BK
Hráči Luleå HF
Účastníci MS v hokeji 1993
Účastníci MS v hokeji 1994
Účastníci MS v hokeji 1995
Účastníci MS v hokeji 1996
Účastníci MS v hokeji 1998
Účastníci MS v hokeji 1999
Účastníci MS v hokeji 2000
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Osobnosti z Klagenfurtu am Wörthersee
Oulu (mesto)

Oulu (švédsky: Uleåborg) je najväčšie mesto v severnom Fínsku. Leží na severovýchodnom pobreží Botnického zálivu Baltského mora pri ústí rieky Oulu v provincii Oulu. So svojimi 125 000 obyvateľmi sa po Turku a pred Lahti radí na šieste miesto medzi najväčšími mestami Fínska.

Mesto založil 8. augusta 1605 švédsky kráľ Karol IX.

Osobnosti mesta 
 Heikki A. Alikoski (* 1912 – † 1997), astronóm
 Esa Pirnes (* 1977) hokejista
 Jari Viuhkola (* 1980), hokejista
 Mikael Granlund (* 1992), hokejista

Partnerské mestá 
  Alta, Nórsko
  Archangeľsk, Rusko
  Boden, Švédsko
  Bursa, Turecko
  Halle, Nemecko
  Leverkusen, Nemecko
  Odesa, Ukrajina
  Siófok, Maďarsko

Iné projekty

Externé odkazy 

 Oficiálna stránka 

Mestá vo Fínsku
Prístavné mestá vo Fínsku
Prístavné mestá Baltského mora
Lappeenranta

Lappeenranta (švédsky Villmanstrand) je obec a mesto, ktoré leží na brehu jazera Saimaa v juhovýchodnom Fínsku, asi 30 km od hranice s Ruskom. Patrí do provincie Južné Fínsko a kraja Južná Karélia. Žije v ňom 72,000 obyvateľov (31. Január 2011) , čo ho radí na 13. miesto medzi najväčšími fínskymi mestami. Na mesto bola Lappeenranta povýšená v roku 1649 kráľovnou Kristýnou, čím sa  uzákonil obchod na teraz obľúbenom trhu Lapvesi.

Mesto je podobne ako všetky iné fínske mestá univerzitné, Lappeenrantská technická univerzita patrí medzi najväčších miestnych zamestnávateľov.

Iné projekty 

 
Mestá vo Fínsku
Pindské kniežatstvo

Pindské kniežatstvo bolo arumunské kniežatstvo v Grécku (1941 – 1943). V roku 1943 bolo zrušené.

Vládcovia 

 1941 – 1942: Alciviadi Diamandi
 1942 – 1943 Nicola Matoussi

Referencie 

 Andreanu, José – Los secretos del Balkan
 Toso, Fiorenzo – Frammenti d'Europa
 Dean Kalimniou:, Alkiviadis Diamandis di Samarina

Externé odkazy 
 Royal chronologies
 Georulers

Dejiny Grécka
M14 (puška)

M14 je útočná puška americkej výroby.
M14 bola vytvorená ako experimentálna zbraň vychádzajúca z pušky M1 Garand. Puška M1 Garand bola základnou zbraňou americkej pechoty v 2. svetovej vojne, mala však veľa nedostatkov. Preto neskôr po vojne padlo rozhodnutie vytvoriť nový typ útočnej pušky. M14 bola navrhnutá v roku 1954. V roku 1957 bola určená ako náhrada za zbrane M1 Garand a automatickej pušky M1918 Browning Automatic Rifle. Vyrábala sa do roku 1964. Dokopy bolo vyrobených približne 1 300 000 kusov. Prvýkrát bola použitá vo vietnamskej vojne, používa sa však dodnes, najmä ako ostreľovačská puška. Nahradená bola modernejšou útočnou puškou M16.

Referencie

Iné projekty 

Útočné pušky
Jyväskylä

Jyväskylä (IPA: /'jyʋæsˌkylæ/) je mesto v kraji Keski-Suomi (Stredné Fínsko), 140 km severovýchodne od Tampere a 270 km severne od Helsiniek, na severnom konci jazera Päijänne. S 128.016 obyvateľmi (rok 2009) je to deviate najväčšie mesto Fínska. Jeho rozloha je 136,9 km², z čoho je 31 km² voda. Vďaka velkému počtu škôl je mesto známe ako „Fínske Atény“. Veľa budov v Jyväskylä bolo navrhnutích Alvarom Aaltom. Mesto každoročne hostí „Rally tisíce jazier“.

V meste je 15% nezamestnanosť. Vďaka velkej univerzite, kde študujú hlavne ženy, je tu značná nerovnováha medzi pohlaviami. Počas posledných rokov mesto získalo nelichotivú povesť mesta zločinu a sociálnych problémov. Násilie je tu viditeľne častejšie, než je fínsky priemer.

Partnerské mestá 
  Debrecín, Maďarsko, 1970
  Esbjerg, Dánsko, 1947
  Eskilstuna, Švédsko, 1947
  Jaroslavľ, Rusko, 1966
  Neskaupstaður, Island, 1958
  Niiza, Japonsko, 1997
  Postupim, Nemecko, 1985
  Poznaň, Poľsko, 1974
  Stavanger, Nórsko, 1947

Iné projekty 

 
Mestá vo Fínsku
Kustód

Kustód (kustódka) (lat.) – týmto pojmom označujeme správcu (správkyňu) zbierok, archívu, múzea a pod. Je to starší pojem, ktorý sa dnes už používa menej, ako v minulosti.

V cirkevnej "nomenklatúre" sa pojmom kustód alebo "kustos" či "custos" označuje kanonik, ktorý má na starosti liturgické slávenia a často aj inventár kapituly. 

Povolania
Kauniainen

Kauniainen () je mestečko s približne 8 500 obyvateľmi na území Veľkých Helsiniek vo Fínsku. Vlastne je to iba nezávislá štvrť mesta Espoo, ktoré ho celé obklopuje, takže ako jediné mesto Veľkých Helsiniek nemá pobrežie mora. Kauniainen bolo založené v roku 1906 firmou AB Grankulla, ktorá rozparcelovala toto územie a vybudovala tu vilovú štvrť. Kauniainen sa stalo mestom v roku 1920, i keď fínske meno získalo až v roku 1949. Samostatným mestom sa potom stalo až v roku 1972.

Iné projekty 

Mestá vo Fínsku
Enklávy v Európe
Pori

Pori () je mesto na západnom pobreží Fínska. Stred mesta leží asi 15 km od Botnického zálivu u ústia rieky Kokemäenjoki. Pori je časťou provincie Západné Fínsko a je najdôležitejším mestom kraja Satakunta.

V meste žije 83 000 obyvateľov (k 30. februáru 2011) a jeho rozloha činí 511,88 km², z čoho 8,71 km² sú vodné plochy. Hustota zaľudnenia je tu 151,4 obyvateľa na km². Mesto je jednojazyčné, fínske. Pori je desiate najväčšie mesto vo Fínsku.

Partnerské mestá 
  Bremerhaven, Nemecko, 1967
  Jáger, Maďarsko, 1973
  Kołobrzeg, Poľsko, 1975
  Mâcon, Francúzsko, 1990
  Porsgrunn, Nórsko, 1956
  Riga, Lotyšsko, 1965
  Sønderborg, Dánsko, 1952
  Stralsund, Nemecko, 1968
  Sundsvall, Švédsko, 1940

Iné projekty

Externé odkazy 
 Oficiálna stránka  

 
Mestá vo Fínsku
Prístavné mestá vo Fínsku
Prístavné mestá Baltského mora
Fialka voňavá

Fialka voňavá (Viola odorata) je liečivá vytrvalá bylina z čeľade fialkovité (Violaceae). Je to jedna z najkrajších lesných fialiek. Má veľké voňavé fialové kvety, podľa nich je aj pomenovaná. Je trváca, slabo chlpatá až holá bylina, vysoká až 10 cm, bez stonky, s plazivými zakoreňujúcimi sa výhonkami, dlhými 20 cm. Vyskytuje sa v presvetlených listnatých lesoch.

Galéria

Iné projekty

Externé odkazy 
 http://botanika.wendys.cz/kytky/K287.php
 http://rostliny.nikde.cz/view.php?cisloclanku=2003120201
 Violka vonná - fialka - fotografie

Voňavá
Liečivé rastliny
Flóra na Slovensku
Rastliny s fialovými kvetmi
M1 Garand

M1 Garand oficiálne označená United States Rifle, Caliber .30, M1 bola poloautomatická puška americkej výroby. V roku 1936 nahradila staršie pušky Springfield M1903. Puška M1 Garand bola hlavnou zbraňou americkej pechoty počas 2. svetovej aj Kórejskej vojny. V menšej miere bola použitá aj počas Vietnamskej vojny.  V roku 1957 bola nahradená puškami M14.

Vznik a vývoj konštrukcie 
Skonštruoval ju konštruktér John C. Garand v roku 1924 ako náhradu staršieho typu opakovačiek Springfield M1903. Do roku 1963 bolo vyrobených približne 5 miliónov 400 tisíc kusov. Nová poloautomatická puška fungovala na princípe odberu plynov z hlavne. Bola ťažšia a náročnejšia na výrobu než jej predchodca. Puška však bola spoľahlivá, pevná a presná.

Poloautomatický mechanizmus nabíjania M1, umožňoval rýchlejšiu streľbu, než bola schopná väčšina typov nepriateľských pušiek. Nemeckí aj japonskí vojaci používali celú vojnu prevažne opakovacie pušky, ktoré bolo nutné manuálne prebíjať po každom výstrele. Americká pechota tak vďaka puškám Garand M1 mala mierne väčšiu palebnú silu. Nemeckí vojaci s obľubou používali koristné pušky Garand pod oznčením Selbstladegewehr 251, Japonci sa dokonca pred koncom vojny pokúsili pušku okopírovať, no projekt do konca vojny nestihli realizovať. Za domnelú nevýhodu zbraní M1 Garand sa považuje, že zásobník nebolo možné po zasunutí do zbrane vytiahnuť. To však nie je pravda. Plný aj čiastočne vyprázdnený zásobník sa dá z pušky ľahko vytiahnuť, aj keď v praxi sa to často nevyužívalo. Mechanizmus prázdnu schránku vyhodil sám až po tom čo bola vystrielaná všetka munícia. 

Na M1 sa dal nasadiť bajonet a granátometný nadstavec M7 na vystreľovanie puškových granátov. Okrem základnej verzie boli ešte dve varianty používané ako odstreľovacie pušky.   

Pušky
Pechotné zbrane druhej svetovej vojny
Petr Horák

Petr Horák (* 5. september 1935, Brno) je český filozof a emeritný profesor Akadémie vied ČR (od roku 2013).

Profesijný životopis 
Stredoškolské vzdelanie získal Petr Horák na Francúzskom gymnáziu v Brne a po maturite v roku 1953 nastúpil na FF MU, kde promoval v roku 1958. V roku 1966 obhájil vo filozofickom ústave AV ČR kandidátsku prácu z odboru filozofie a začal tam pôsobiť ako vedecký pracovník. Habilitoval sa roku 1990 na FF MU a získal titul docent. V roku 1993 sa stal profesorom dejín filozofie. Dlhšiu dobu bol šéfredaktorom Filosofického časopisu.

Osobný život 
Je ženatý, má dcéru.

Referencie

Externé odkazy 
 Petr Horák - životopis na stránkach Filozofickej fakulty Masarykovej univerzity v Brne
 Curriculum Vitae 

Českí filozofi
Českí univerzitní profesori
Absolventi Masarykovej univerzity
Inno Setup

Inno Setup je prostredie slúžiace na vývoj inštalačného sprievodcu pre prostredie operačných systémov Microsoft Windows.

Inno Setup vyvíja od roku 1997 Jordan Russel a od roku 2000 sa na vývoji podieľa Martijn Laan.

Inno Setup sa vyznačuje pomerne veľkou jednoduchosťou pochopenia vytvárania inštalačných sprievodcov. Ich správanie sa definuje pomocou skriptu, na základe ktorého sa potom vygeneruje spustiteľný súbor s inštalačným sprievodcom.

Inno Setup bol trikrát za sebou ocenený cenou Shareware Industry Awards v rokoch 2002 až 2004.

Niektorí ľudia vytvorili na základe zdrojového kódu Inno Setup vlastné verzie Inno Setup alebo jeho rozšírení. Napríklad rozšírenie My Inno Setup Extensions vytvoril Martijn Laan. Zaher vytvoril vlastnú verziu Bidi Inno Setup s podporou písania zľava doprava a podporou jazykov ako sú arabčina a hebrejčina.

Externé odkazy 

 Domovská stránka, licenčná zmluva, diskusia a nástroje tretej strany 
 České stránky o Inno Setup, vrátane české verzie Inno Setup na stiahnutie 

Inštalačný softvér
Pank

Pank alebo (pôvodne písané) punk je hudobný a životný štýl. V angličtine slovo "punk" znamená „výtržník“. Pank ako hnutie vznikal postupne v druhej polovici sedemdesiatych rokov hlavne v Anglicku. Pank nemá žiadny jednotný ideový smer, najrozšírenejšie postoje sú odpor voči nacizmu, rasovej diskriminácii, homofóbii, politike, vojne, komunizmu a iným. Tiež je možné stretnúť sa s tvrdením, že základom panku je provokácia. Časť hnutia je tolerantná k mäkkým drogám, hlavne marihuane.

Referencie

Externé odkazy 
 Hudobný magazín Kids and Heroes
 Punk.cz
 Články o punku na rock.cz
 Webový magazín Periferia
 CzechCore
 Stránka o (nielen) punkovej hudbe

Zdroj
Garth Nix

Garth Nix (* 19. júl 1963, Melbourne) je popredný austrálsky spisovateľ, píšuci diela z oblasti  fantasy literatúry. Najznámejšia je jeho trilógia The Old kingdom (čes. Staré králevství). Garth Nix je jeho pravé meno.

Životopis
Narodil sa v Melbourne, ale vyrastal v  Canberre. Vyštudoval Univerzitu v Canberre. Pracoval aj ako: vojak, predavač kníh, publicista, editor, konzultant v marketingu a literárny agent. Profesionálnym spisovateľom sa stal v roku 2002. Jeho diela sú preložené do viac ako 28 jazykov. Dostal sa na zoznam bestsellerov v The New York Times, Publishers Weekly, The Bookseller, The Australian a The Sunday Times.

Bibliografia

Trilógia The Old Kingdom (čes. Staré králevství)
Dej sa odohráva v jeho vlastnom svete, pozostavajúcom z dvoch častí. Južná časť je náš reálny svet (približne v dnešnej dobe) a je oddelená od magického Starého kráľovstva (stredovek) veľkým múrom. Zápletka spočíva v tom, že jeden nekroman chce vyhubiť celé ľudstvo pomocou svojej nemŕtvej armády. Bráni mu v tom strážca nemŕtvych Abhorsen a celé Staré kráľovstvo.

Časti: 
Sabriel
Lirael
Abhorsenka
Clariel
Zlatoruká

Kľúče od kráľovstva
Je zatiaľ nedokončený sedemdielny cyklus (vyšlo v čestine):
Pan Pondělí
Úděsné Úterý
Sychravá Středa
Čilí Čtvrtek
Paní Pátková
Senzační Sobota
Nakonec Neděle.

Narodenia v 1963
Austrálski spisovatelia
BNP Paribas

BNP Paribas je jedna z hlavných európskych a francúzskych bánk. Bola založená 23. mája 2000 spojením Banque Nationale de Paris a Paribas. Spolu so Société Générale a Crédit Lyonnais patrí k „trom starým“ bankám Francúzska. Je súčasťou CAC 40. Ústredie je v Paríži.

História 
V roku 1999 BNP a Société Générale viedli zložitý boj na akciovom trhu. Víťazne z neho vzišlo BNP, čo viedlo k fúzii BNP a Paribas o rok neskôr v roku 2000.

9. augusta 2007 sa BNP Paribas stala prvou finančnou skupinou, ktorá uzatvorila hypotekárne fondy z dôsledku dopadu finančnej krízy. Tento deň je všeobecne vnímaný ako začiatok hypotekárnej krízy.

Dňa 14. decembra 2008, BNP oznámila, že by mohla prísť o 350 miliónov eur ako obeť podvodu Madoff.

V roku 2014 BNP Paribas dokončila nákup poľskej banky BGZ Bank za konečných 1,3 miliardy dolárov.

BNP Paribas na Slovensku 
1. júla 2016 došlo k cezhraničnému zlúčeniu spoločnosti CETELEM SLOVENSKO a.s. a jej akcionára BNP PARIBAS PERSONAL FINANCE SA. CETELEM SLOVENSKO a.s. sa týmto stal pobočkou zahraničnej banky na Slovensku. Pre svoje aktivity naďalej používa obchodnú značku Cetelem.

Externé odkazy 
 BNP Paribas - Oficiálna webstránka
 BNP Paribas na Slovensku

 

Banky vo Francúzsku
Majstrovstvá sveta v ľadovom hokeji 2001

Majstrovstvá sveta v ľadovom hokeji 2001 sa konali v nemeckom Norimbergu, Hannoveri a Kolíne nad Rýnom. Majstrom sveta sa stala reprezentácia Česka, ktorá vo finále porazila reprezentáciu Fínska 3:2.

Slovensko skončilo celkovo na 7. mieste, keď vo štvrťfinále podľahlo neskoršiemu víťazovi Česku.

Štadióny

Výsledky

Základné skupiny

Skupina A

Skupina B

Skupina C

Skupina D

Osemfinále

Skupina A

Skupina B

O udržanie

Play-off

Pavúk

Štvrťfinále

Semifinále

O 3. miesto

Finále

Konečné umiestnenie

Individuálne ocenenia 
Najlepší hráči majstrovstiev podľa direktoriátu IIHF:
Najlepší brankár:   Milan Hnilička
Najlepší obranca:   Kim Johnsson
Najlepší útočník:  Sami Kapanen
Najužitočnejší hráč:  David Moravec
All-Star Team:
brankár:  Milan Hnilička
obrancovia:  Kim Johnsson,  Petteri Nummelin
útočníci:  Sami Kapanen,  Robert Reichel,  Martin Ručinský

Referencie

Iné projekty 

Majstrovstvá sveta v ľadovom hokeji
Ľadový hokej v 2001
Ľadový hokej
Österreichische Eishockey-Liga

bet-at-home ICE Hockey League - Liga ({{V jazyku|eng|'bet-at-home ICE Hockey League}}) je najvyššia profesionálna hokejová liga v Rakúsku. V súčasnosti v nej hrajú okrem rakúskych tímov aj tímy zo Slovinska, Maďarska, Slovenska, Talianska a Česka.

 História 
História rakúskej hokejovej ligy siaha až do roku 1923. Liga sa nehrala v roku 1936 a počas druhej svetovej vojny (19391945). Po anšluse Rakúska Treťou ríšou v roku 1938 sa niektoré rakúske tímy pripojili k nemeckej hokejovej lige. Dokonca dokázal tím Engelmann Wien v roku 1939 a tím Wiener EG'' v roku 1940 nemeckú ligu vyhrať. Liga existuje v dnešnej podobe od sezóny 1965/66. Do sezóny 2005/06 hrali ligu výhradne rakúske tímy. Od tej doby sa pridali k lige postupne tímy zo Slovinska (Acroni Jesenice, Olimpija Ljubljana) , z Maďarska (Fehervar AV19) , Chorvátska (Medvescak Zagreb) , Talianska (HC Bolzano Foxes, HC Pustertal) , Slovenska (Bratislava Capitals) a Česka (Orli Znojmo) .

Tímy

Externé odkazy 
 Oficiálna stránka súťaže 
 EBEL výsledky

Ľadový hokej v Rakúsku
Hokejové ligy s medzinárodnou účasťou
Charlton Athletic FC

Charlton Athletic Football Club je futbalový klub z juho-východného Londýna. Je účastník tretej najvyššej anglickej súťaži League One. Klub bol založený v roku 1905 a momentálne hráva na štadióne The Valley v Charltone. 9. júna 1905 sa niekoľko mladých klubov z juhovýchodného Londýna, spolu s East Street Mission a Blundell Mission, rozhodlo sformovať na Charlton Athletic FC. 

Tradičný dres klubu pozostáva z červených tričiek, bielych treníriek, červených štulpní a ich najpoužívanejšia prezývka je The Addicks. Charlton sa stal profesionálnym klubom v roku 1920 a vstúpil do the Football League v roku 1921. Odvtedy mali štyri obdobia v najvyššej anglickej futbalovej lige: 1936–1957, 1986–1990, 1998–1999 a 2000–2007. Pre Charlton boli najúspešnejším obdobím tridsiate roky, kedy sa umiestnili na dosiaľ najvyššej pozícii, konkrétne druhej, vo First Division v roku 1937. Po druhej svetovej vojne klub dva krát postúpil do FA Cup Final, v roku 1946 a víťazmi sa stali v roku 1947.

Iné projekty

Externé odkazy 
 Oficiálna stránka klubu
 Charlton Athletic - Premierleague.com

 
Anglické futbalové kluby
Kluby FA Premier League
Futbalové kluby založené v 1905
Joe Strummer

Joe Strummer, vlastným menom John Graham Mellor, * 21. august 1952, Ankara, Turecko - † 22. december 2002, Broomfield, Spojené kráľovstvo) bol anglický gitarista a spevák.

V roku 1976 založil spolu s basgitaristom Paulom Simononom, gitaristom Mickom Jonesom a bubeníkom Terrym Chimesom skupinu The Clash. V roku 1999 založil skupinu The Mescaleros.

Zomrel v doma v Broomfielde na presne neurčený srdcový infarkt.

Iné projekty

Weblinks 
 Joe Strummer na laut.de 
 The Mescaleros na myspace.com
 Der Sänger von The Clash stirbt im Alter von 50 Jahren 
 Festival zu Ehren Joe Strummers
 'The Clash Site' von Don J Whistance

Anglickí skladatelia modernej hudby
Anglickí rockoví gitaristi
Anglickí rockoví speváci
Punkrockoví hudobníci
Osobnosti z Ankary
Sondrio (provincia)

Sondrio je provincia na severe Talianska v regióne Lombardsko. Jej hlavným mesto je mesto Sondrio. 
Má rozlohu 3 212 km² a 176 769 obyvateľov. Provincia hraničí na severe so Švajčiarskom.

Najväčšie mestá 

Sondrio - 21 790 obyvateľov
Morbegno - 11 433 obyvateľov

Externé odkazy 
 Oficiálna stránka

 
 
Provincie v Taliansku
Zobor

Zobor môže označovať:

 vrch () v pohorí Tribeč, pozri Zobor (vrch)
 vysielač na Pyramíde, predvrchole Zobora, pozri Vysielač Zobor
 skrátený názov kláštora pri Nitre na úpätí vrchu Zobor, pozri
 Opátstvo svätého Hyppolita na Zobore
 Kláštor a kostol kamaldulov na Zobore
 geomorfologický podcelok Tribeča, pozri Zobor (geomorfologický podcelok)
 mestskú časť Nitry, pozri Zobor (mestská časť)
 folklórny súbor z Nitry, pozri Zobor (folklórny súbor)
 krycie označenie vojsk šiestej taktickej skupiny počas SNP
Julius Rosenberg

Julius Rosenberg (* 12. máj 1918, New York, New York, USA – † 19. jún 1953, Ossining) bol americký elektrotechnik, popravený spolu so svojou manželkou Ethel Rosenbergovou za špionáž pre Sovietsky zväz a vyzradenie tajomstva výroby atómovej bomby.

Životopis 
Narodil sa v chudobnej rodine židovských prisťahovalcov, ktorá prišla do USA z Poľska. Jeho otec si želal, aby sa stal rabínom, ale Julius sa rozhodol študovať elektrotechniku. V roku 1939 sa oženil s Ethel Greenglassovou. Ako študent sa politicky angažoval a v roku 1942 spolu so svojou ženou vstúpil do komunistickej strany, ktorá bola v USA ešte legálna. O rok neskôr zo strany vystúpil.

V roku 1945 po vojne bol prepustený zo svojho miesta, kde pracoval ako civilný pracovník americkej armády. V roku 1946 si spoločne so svojím švagrom Davidom Greenglassom, ktorý sa neskôr priznal u FBI a obvinil svoju sestru a Juliusa Rosenberga z prezradenia tajomstva výroby atómovej zbrane Sovietskemu zväzu, založil malý obchod s elektrotechnikou. Na základe svedectva Davida Greenglassa bol Julius so svojou manželkou odsúdený 5. apríla 1951 k trestu smrti aj napriek tomu, že výpoveď, ktorú súdu dal David Greenglass bola mnohými označená za nedôveryhodnú. Hlavná časť dôkazov bola získaná z odpočúvania sovietskej šifrovanej komunikácie, ktorú CIA nechcela využiť na súde, pretože by tým prišla o možnosť odpočúvať sovietsku komunikáciu.

Podľa novších poznatkov sa zdá dokázané, že manželia Rosenbergovci boli sovietskymi špiónmi, ich obvinenia sa sčasti zakladali na pravde, aj keď ich význam v špionáži bol zrejme precenený.

Referencie

Iné projekty

Externé odkazy 
 cibulka.com - informácie o odtajnení dešifrovaných odpočúvaní
 iDnes.cz
 Case closed on the Rosenbergs A startling confession again proves their guilt
 An Interactive Rosenberg Espionage Ring Timeline and Archive
 Timeline of Events Relating to the Rosenberg Trial
 Rosenberg trial transcript
 A statement by the Rosenberg's sons in support of their exoneration
 The Cold War International History Project (CWIHP) 
 History on Trial: The Rosenberg Case in E.L. Doctorow's The Book of Daniel 
 The WSWS speaks to Julius and Ethel Rosenberg’s son – An interview with Robert Meeropol

Sovietski špióni
Komunisti USA
Osobnosti USA židovského pôvodu
Osobnosti USA studenej vojny
Popravení elektrickým kreslom
Osobnosti z New Yorku
Pohár FA

Pohár FA (en: FA Cup) je hlavná vyraďovacia súťaž v anglickom futbale usporiaduvaná Anglickou futbalovou asociáciou a zároveň najstaršia klubová súťaž na svete. Prvý ročník sa hral v roku 1872. V súťaži hrá 731 tímov.

Aktuálnym držiteľom pohára FA je Leicester City FC, ktorý vo finále (15/05/2021) porazil Chelsea FC 1-0.

Aktuálny článok
Pre aktuálny ročník pohára FA si pozrite článok FA Cup 2020-121.

Víťazi

Víťazi a finalisti 

Anglické futbalové súťaže
Suverenita (právo)

Suverenita alebo zvrchovanosť je v práve
 absolútna a trvalá moc štátu (definícia pochádza od Bodina)
 vlastnosť štátu [v širšom zmysle aj kraja, občana a podobne] spočívajúca v tom, že je viazaný alebo určovaný len svojou vlastnou vôľou (samourčovanie) v medziach práva a v súlade s kolektívnym cieľom, ktorý má uskutočňovať (definícia pochádza od Louisa Le Fura)
 v medzinárodnom práve: nezávislosť štátnej moci od akejkoľvek inej moci, či vo vnútri štátu (vnútorná suverenita) alebo mimo hraníc daného štátu (vonkajšia suverenita)
 v širšom zmysle: spôsobilosť/právo (kohokoľvek) výlučne vykonávať absolútnu politickú moc nad nejakým územím, skupinou ľudí alebo sebou samým; absolútne právo vládnuť; najvyššia, absolútna, nekontrolovateľná moc

Suverenita v medzinárodnom práve 
 Vnútorná suverenita - prejavuje sa nezávislosťou zákonodarstva, reprezentujú ju najvyššie orgány, ktoré majú najvyššiu moc. 
 Vonkajšia suverenita - štát nie je podrobený vôli a záujmom iného štátu alebo vôli medzištátnych združení.

Právo
Medzinárodné právo
Politológia
Aix-les-Bains

Aix-les-Bains je kúpeľné mesto na východe Francúzska v departemente Savoie a regióne Auvergne-Rhône-Alpes. Má 26 000 obyvateľov.

Nachádza sa medzi Jurou a Alpami na brehu jazera Lac du Bourget pod masívom Bauges.

Aix-les-Bains je kúpeľným centrom už z rímskeho obdobia. Mesto sa nazývalo Aquae Gratiana (Vody cisára Gratiana). Z tých čias sa zachovali zvyšky rímskych kúpalísk a víťazný (tzv. Campanov) oblúk.

Partnerské mestá 
  Fairbanks, USA
  Kislovods, Rusko
  Milena, Taliansko
  Moulay Yacoub, Maroko
  Rosemère, Kanada

Iné projekty

Externé odkazy 
 Oficiálna stránka

Mestá v regióne Auvergne-Rhône-Alpes
Obce v departemente Savoie
The Shadows

The Shadows je inštrumentálna britská hudobná skupina, ktorá sa sformovala v roku 1958 ako sprevádzajúce gitarové kombo s pôvodným názvom The Driffters počas prvého koncertného turné speváka Cliffa Richarda. Od roku 1959 až po súčasnosť fungujú pod názvom The Shadows.

Členovia The Shadows sa neustále menili. Základní traja Hank Marvin, Bruce Welch a Brian Bennet prijímali stále nových členov. Prví odišli Jet Harris a Tony Meehan. Tonyho Meehana nahradil Brian Bennet a Jeta Harrisa Brian Licorice Locking a toho neskôr John Rostil. V roku 1968 sa ku kapele pridal klávesák Alan Hawkshaw a v roku 1969 spevák a gitarista John Farrar. Po smrti Johna Rostila (1973) basgitaru prevzal Alan Tarney spolu s klávesmi. Roku 1975 sa kapela zúčastnila Eurovision Song Contest s piesňou Let me be the one v Štokholme. Kapela získala druhé miesto.
V roku 1978 vystriedali A. Tareyho klávesák Cliff Hall a basgitarista Alan Jones. V roku 1987 sa v kapele objavil basgitarista Mark Griffiths a v roku 1994 si s The Shadows zahrali aj ich synovia Warren Bennet a Ben Marvin. Na poslednom turné The Final Tour hrali The Shadows v zostave Hank Marvin, Bruce Welch, Brian Bennet, Alan Jones, Cliff Hall.

The Shadows sa preslávili svojim nesmrteľnými inštrumentálkami ako Apache, Wonderful Land, Foot Tapper, Kon-Tiki, F.B.I. The Frightened City, Atlantis, Dance On! a ďalšími.

Shadows a Slovensko 
Na bratislavskej lýre v roku 1968 sa Cliff Richard odmietol zúčastniť, ale nahradili ho The Shadows, ktorá zahrala inštrumentálny hit Apache. (Richard prišiel potom na lýru v rokoch 1970 aj 1975 ako zahraničný hosť.)

Skladby od The Shadows v podaní skupiny The Apaches boli v roku 1999 použité ako hudobný podklad relácie Infotext STV a na prelome 90. a 2000. rokov aj v snehových správach po počasí na Markíze (skladba „Shindig“), rovnako ako v kedysi v Československej televízii a Slovenskom rozhlase („Piece Pipe“). Skladby od The Shadows vysielalo v rovnakom období Rádio Regina vždy niekoľko minút pred celou hodinou. V súčasnosti sa v rozhlasovom vysielaní objavujú už iba sporadicky.

Skupina Shadows funguje s prestávkami až dodnes. V roku 2020 v rovnakom štúdiu opäť nahrali skladbu Apache z roku 1960.

Diskografia 
 1961 – The Shadows LP, vinyl, mono, EMI Columbia – 33SX 1374
 1962 – Out Of The Shadows LP, vinyl, mono, EMI Columbia – 33SX 1458

Referencie

Iné projekty

Externé odkazy 
 The Shadows Slovak Fan Site

 
Anglické popové hudobné skupiny
Anglické rockové hudobné skupiny
Hudobné skupiny z 1959
Ajaccio

Ajaccio [ažak'sjo] (po korzicky Aiacciu [aˈjačču]) je mesto na Korzike a sídlo departementu Corse-du-Sud v regióne Korzika. Má 52 000 obyvateľov. Je v ňom rodný dom, múzeum i pamätník Napoleona Bonaparte.

Osobnosti 
 Carlo Buonaparte (* 1746 – † 1785), otec Jozefa a Napoleona Bonaparte
 Maria Laetizia Ramolino (* 1750 – † 1836), matka N. Bonaparta
 Joseph Fesch (* 1763 – † 1839), kardinál, arcibiskup lyonský, nevlastný strýko N. Bonaparte
 Napoleon Bonaparte (* 1769 – † 1821), francúzsky vojvodca a cisár
 Lucien Bonaparte (* 1775 – † 1840), brat N. Bonaparte
 Elisa Bonaparte (* 1777 – † 1820), sestra N. Bonaparte
 Ľudovít Bonaparte (* 1778 – † 1846), brat N. Bonaparte
 Pauline Bonaparte (* 1780 – † 1825), sestra N. Bonaparte
 Karolína Bonapartová (* 1782 – † 1839), sestra N. Bonaparte
 Jérôme Bonaparte (* 1784 – † 1860), brat N. Bonaparte
 Alizée (* 1984), speváčka

Partnerské mestá 
  La Maddalena, Taliansko

Iné projekty

Externé odkazy 
Oficiálna stránka

 
Mestá vo Francúzsku
Obce v departemente Corse-du-Sud
The Animals

The Animals je britská rocková skupina zo šesťdesiatych rokov. Pôvodná skupina pochádza z Anglického mesta Newcastle upon Tyne. Bola súčasťou takzvanej britskej invázie. Ich agresívny bluesový zvuk a hlboký hlas Erica Burdona (frontmana skupiny) je najviac charakteristický v známej skladbe „The House of the Rising Sun“, ktorá bola v roku 2003 časopisom Rolling Stone daná na 122. miesto zoznamu 500. najlepších skladieb všetkých čias.

Skupina The Animals prešla viacerými personálnymi zmenami. Po jej rozpade v roku 1967 spevák Eric Burdon založil zostavu s názvom Eric Burdon & The Animals, skupinu ktorá hrala psychedelický rock. Po rozpade Eric Burdon & The Animals v roku 1969 založil Burdon svoj projekt The War, neskôr sa dal na sólovú dráhu. Sólovo vydal album Soul Of Man. Dnes hrá s Novými Animals.

Pôvodná zostava skupiny The Animals bola v roku 1994 uvedená do Rokenrolovej siene slávy. Skupina The Animals svojou tvorbou ovplyvnila škálu takých hudobníkov ako sú The Doors, Joe Cocker, Frijid Pink, The Chocolate Watchband, Bruce Springsteen, Tom Petty & The Heartbreakers, Janis Joplin, David Johansen, a Fine Young Cannibals.

Zakladajúci členovia 
 Eric Burdon
 Alan Price
 Chas Chandler
 Hilton Valentine
 John Steel
 Dave Rowberry
 Barry Jenkins a ďalší

Diskografia

Albumy vydané v Británii 
 The Animals (October/1964)
 Animal Tracks (May/1965)
 Animalisms (Jún/1966)
 Winds of Change (1967) 
 The Twain Shall Meet (1968)
 Love Is (1968)

Albumy vydané v Amerike 
 The Animals (MGM E/SE-4264, September/1964
 The Animals on Tour (MGM E/SE-4281, 1965)
 Animal Tracks (MGM E/SE-4305, September/1965
 The Best of The Animals (MGM E/SE-4324, 1966)
 Animalization (MGM E/SE-4384, August/1966 
 Animalism (MGM E/SE-4414, December/1966)
 Eric Is Here (MGM E/SE-4433, March/1967 
 The Best of Eric Burdon and The Animals Vol. II
 Winds of Change September 1967
 The Twain Shall Meet April 1968 
 Every One of Us August 1968 
 Love Is October 1968 
 The Greatest Hits of Eric Burdon and The Animals (MGM SE-4602, March 1969)

Albumy po opätovnom obnovení skupiny 
 Ark (1983)
 Greatest Hits Live (Rip It to Shreds) (1984)

Single

Iné projekty

Externé odkazy 
 http://www.railman.szm.sk/TheAnimals.htm - Slovenská stránka o The Animals
 http://www.ericburdon.com/ - Eric Burdon :: OFICIÁLNA STRÁNKA
 
Animals, The
Hudobné skupiny z 1962
Rock and Roll Hall of Fame
Albi (Midi-Pyrénées)

Albi je mesto na juhu Francúzska v departmente Tarn a regióne Midi-Pyrénées. Má 51 199 obyvateľov. Nachádza sa na rieke Tarn  severozápadne od Toulouse asi v strede južného Francúzska.

Polohopis 
Albi má rozlohu . Najvyšší bod je položený  a najnižší bod .

Dejiny 
Mesto bolo založené Rimanmi ako osada Civitas Albiensium. V 12. a 13. storočí tu albigénci mali jedno zo svojich najväčších centier.

Obyvateľstvo 
Albi má 48858 obyvateľov (2009).

Počet obyvateľov

Osobnosti mesta 
 Jean François La Pérouse (* 1741 – † 1788), moreplavec
 Henri de Toulouse-Lautrec (* 1864 – † 1901), maliar
 Georges Pompidou (* 1911 – † 1974), francúzsky prezident
 Cédric Coutouly (* 1980), cyklista

Partnerské mestá 
  Girona, Španielsko
  Palo Alto, Kalifornia, USA

Referencie

Iné projekty

Externé odkazy 
 Oficiálna stránka
 Základné informácie pre turistov
 Turistický sprievodca, dejiny, fotogaléria, etc.
 Stručnejší turistický sprievodca po Albi: katedrála, Museum Toulouse-Lautrec, Staré mesto
 Turistické informačné stredisko

Mestá v regióne Occitánia
Obce v departemente Tarn
Ketamín

Ketamín je látka, ktorá sa využíva v humánnej a veterinárnej medicíne, vyvinutá firmou Parke-Davis (dnes súčasť Pfizer). Jeho hydrochloridová soľ sa predáva ako Ketanest, Ketalar a Ketaset. Farmakologicky je ketamín klasifikovaný ako antagonista NMDA receptoru. Ako podobné látky tejto triedy ako fencyklidín alebo tiletamín, je považovaný za disociatívne anestetikum.

Americký dirigent David Woodard písal o svojich psychonautických skúsenostiach s ketamínom.

Referencie a poznámky

Iné projekty

Externé odkazy 
 https://web.archive.org/web/20081025015435/http://www.saferparty.cz/ketamin
 http://www.drogypuppy.estranky.cz/clanky/halucinogeny/ketamin
 eMedicine: Ketamine Emergency Applications
 Erowid.org's John C. Lilly Vault
 Club drug finds use as antidepressant 

Anestetiká
Drogy
Základné a špeciálne esenciálne liečiva podľa WHO
Antidepresíva
Analgetiká
Ketóny
Celkové anestetiká
Sedatíva
Laponsko (Fínsko)

Laponsko () je jeden z devätnástich krajov Fínska.

Obce 
Laponsko bolo v roku 2011 rozdelené do 6 okresov (fínsky seutukunta) a 21 obcí (fínsky kunta). Tučne zvýraznené obce sú mestá.

Iné projekty

Externé odkazy 
 Provincia Laponsko - Oficiálna stránka

 
Provincie vo Fínsku
Kraje vo Fínsku
High-yield investment program

High-yield investment program (doslova "vysoko výnosný investičný program"), skr. HYIP, je spôsob investovania obvykle prostredníctvom internetu. HYIP spoločnosti ponúkajú nezvyčajne vysoké výnosy, často v rozsahu niekoľko percent hodnoty vkladu za deň. 
Na porovnanie – nebanková spoločnosť BMG Invest ponúkala výnos 7 až 39,5 % p.a, teda za rok.

Vklady do HYIP spoločností nie sú žiadnym spôsobom garantované ani poistené. Ide o vysoko rizikový spôsob investovania.

Vklad a výber peňazí 
Do HYIP je možné najčastejšie investovať prostredníctvom elektronickej meny, ako je napr. e-gold alebo e-bullion. V poslednom čase sa stále viac a viac používa Bitcoin alebo Altcoin (napr. dogecoin, litecoin). V tejto mene sa aj inkasujú prípadné zisky. Niektoré HYIP pripisujú výnosy a umožňujú výber každý deň, iné len po ukončení niekoľkodenného cyklu.

Legálnosť HYIP 
Legálnosť HYIP závisí od spôsobu, akým HYIP narába so získanými prostriedkami. Legálne HYIP používajú vklady na špekulácie na FOREXe alebo investujú prostredníctvom hedgových fondov. Nelegálne HYIP využívajú Ponziho schému – vklad, ktorý prinesie investor do spoločnosti, sa použije na vyplatenie predchádzajúcich investorov. Takéto HYIP po niekoľkých dňoch od založenia obvykle prestanú vyplácať výnosy a komunikovať so svojimi investormi.

HYIP monitory 
HYIP monitory sú internetové stránky, ktoré zobrazujú spoľahlivosť a platobnú schopnosť niektorých HYIP spoločností. Nie sú prevádzkované ani kontrolované žiadnymi štátnymi orgánmi, hodnotenie jednotlivých HYIP je vytvárané samotnými návštevníkmi HYIP monitorov.

Referencie

Externé odkazy 
 MyHyipStatus.com - HYIP Monitor 
 Invest Analyzer - HYIP Monitor 
 Info o HYIP 
 HYIP monitor 
 HYIPtrend 
 Diskusné fórum HYIP investorov 

Financie
Sin City – mesto hriechu

Sin City – mesto hriechu je americký film z roku 2005 natočený podľa motívov rovnomenného komiksu od Franka Millera, Sin City.

 Réžia – Robert Rodriguez, Frank Miller, Quentin Tarantino

 Scenár – Frank Miller

 Produkcia – Harvey Weinstein, Elizabeth Avellan, Bob Weinstein

 Hudba – Robert Rodriguez, John Dobney, Graeme Revell

Obsadenie 
Bruce Willis
Clive Owen
Benicio del Toro
Mickey Rourke
Josh Hartnett
Michael Clarke Duncan
Rosario Dawson
Devon Aoki
Brittany Murphy
Jessica Alba
Alexis Bledel
Elijah Wood
Michael Madsen
Jamie King
Carla Gugino

Dej 

Samotný príbeh sa odohráva v Sin City, na mieste, ktoré je rozdelené na tri celky: skorumpovanú políciu, mafiu a radodajné dievčatá, ktoré po nociach predávajú svoje telá. Pôsobenie v ich mestečku funguje na princípe, že sa nikto nestará do nikoho a pár rokov to takto vydrží, ale potom sa všetko zmení a v Sin City zavládne krutý boj.

Filmy z 2005
Filmy USA
Ostrá skala a Tupá skala

Ostrá skala a Tupá skala je chránený areál , kde platí 4. stupeň územnej ochrany, podľa § 15 zákona NRSR č. 543/2022 Z.z. o ochrane prírody a krajiny v znení neskorších predpisov,  v geomorfologickom celku Oravská vrchovina, v podcelku Podchočská brázda.

Ostrá skala () a Tupá skala sa vypínajú medzi obcami Leštiny a Vyšný Kubín a mestom Dolný Kubín. Chránený areál bol vyhlásený v roku 1972 na ploche . Chránia sa výrazné skalnaté útvary s niekoľkými menšími jaskyňami (napr. Jaskyňa v Ostrej skale) a s archeologickými nálezmi (na Tupej skale sa zachovali fragmenty niekdajšieho rozľahlého hradiska z obdobia púchovskej kultúry mladej bronzovej doby). Ide o prírodný výtvor so značnými geomorfologickými, estetickými i krajinárskymi hodnotami.

Na Tupej skale je tiež vysielač a v blízkosti Pamätník slovenského kríža ekumenickej jednoty. Prístup na Tupú a Ostrú skalu nieje možný, nakoľko v území neexistuje žiaden oficiálny turisticky značkovaný chodník a platí tam 4. stupeň územnej ochrany.

Externé odkazy 
 Poloha na turistickej mape

Zdroj 
Chránený areál Ostrá skala a Tupá skala Štátny zoznam osobitne chránených častí prírody SR

Okres Dolný Kubín
Chránené areály na Slovensku
Archeologické lokality na Slovensku
Chránené územia v okrese Dolný Kubín
Západné Fínsko

Západné Fínsko (fínsky Länsi-Suomen lääni, švédsky: Västra Finlands län) je jedna z fínskych provincií. Susednými provinciami sú Južné Fínsko na juhovýchode, Východné Fínsko na východe a Oulský kraj na severe.

Provincia vznikla v roku 1997 pri novom administratívnim rozdelením Fínska z historických krajov Turku a Pori, Vaasa, Stredné Fínsko a Hämského.

V celom kraji leží 204 obcí. Najvýznamějšími centrami provincie sú mestá Tampere, Turku, Jyväskylä, Pori, Vaasa, Kokkola a Seinäjoki.

Kraje 

Provincia Západné Fínsko sa delí na 7 krajov:

 Etelä-Pohjanmaa (Južná Pohjanmaa)
 Pohjanmaa
 Pirkanmaa
 Satakunta
 Keski-Pohjanmaa (Stredná Pohjanmaa)
 Keski-Suomi (Stredné Fínsko)
 Varsinais-Suomi (Vlastné Fínsko)

Ďalej sa provincia Západné Fínsko delí na 204 obcí.

Iné projekty

Externé odkazy 
 Provincia Západné Fínsko - Oficiálna stránka

Provincie vo Fínsku
Brodnianka

Brodnianka môže označovať:

 vrch (719,8 m n. m.) v Kysuckej vrchovine, pozri Brodnianka (vrch)
 prírodnú rezerváciu v Kysuckej vrchovine, pozri Brodnianka (prírodná rezervácia)
 prítok Kysuce, pozri Brodnianka (potok)
Jorcada

Jorcada je rozľahlý vulkanický masív (230 km2), pozostávajúci z niekoľkých menších stratovulkánov, kráterov a lávových dómov, nachádzajúci sa v južnej časti Bolívie, na severnom brehu jazera Laguna Colorada.

Vulkanická stavba je tvorená systémom trhlín a zlomov, okolo ktorých sú sústredené všetky vulkanické formy (krátery, stratovulkány, lávové dómy) rôzneho zloženia - od bazaltov  cez andezity až po dacity a ryolity. Vulkanická aktivita sa presúvala z juhu na sever, najmladšie produkty sa nachádzajú na severozápadnom okraji masívu - asi 20 bazaltovo-andezitových kráterov holocénneho veku. V historickej dobe nie je doložená žiadna aktivita masívu Jorcada.

Externé odkazy 
 www.volcano.si.edu - Jorcada na Global Volcanism Program 

Sopky Bolívie
Stratovulkány
Quetena

Quetena je názov menšieho vulkanického poľa, pozostávajúceho z niekoľkých lávových prúdov sústredených pozdĺž trhlinovej erupčnej zóny, nachádzajúceho sa v južnej časti Bolívie. Počiatky vulkanizmu poľa siahajú do neskorého pleistocénu, sopečná činnosť ustala začiatkom holocénu.

Externé odkazy 
 www.volcano.si.edu - Quetena na Global Volcanism Program 

Sopky Bolívie
Uturuncu

Uturuncu je v súčasnosti neaktívny stratovulkán, nachádzajúci sa v juhozápadnej časti Bolívie. S výškou 6 008 m je to zároveň najvyšší vrch juhozápadnej časti Bolívie. Stavba sopky je tvorená prevažne andezitmi a dacitmi, niektoré z nich vyzerajú relatívne zachovalo - nezvetrane, aj keď nesú znaky abrazívneho pôsobenia kontinetálneho ľadovca posledného globálneho zaľadnenia. Dôkaz toho, že sopka nie je vyhasnutá, poskytujú dve aktívne fumarolové polia blízko vrcholu, ako aj namerané deformácie povrchu v roku 1992, ktoré indikujú, že v magmatickom rezervoári pod sopkou sa stále nachádza roztavená magma.

Externé odkazy 
 www.volcano.si.edu - Uturuncu na Global Volcanism Program 

Sopky Bolívie
Stratovulkány
Edgar Schmued

Edgar Schmued (* 30. december 1899, Hornback, Nemecko – † 1. jún 1985, Oceanside, Kalifornia) bol americký letecký konštruktér nemeckého pôvodu. Preslávil sa najmä ako šéfkonštruktér slávneho lietadla North American P-51 Mustang a neskôr i North American F-86 Sabre.

Iné projekty 

Leteckí konštruktéri USA
Bergen

Bergen je druhé najväčšie mesto v Nórsku. Počet obyvateľov Bergenu je 264 600. 

Leží na juhozápadnom pobreží Nórska v správnej časti Hordaland, jeho centrum sa nachádza medzi skupinou hôr známych ako De syv fjell (slovensky: sedem vrchov). Tieto hory prvý pomenoval Ludvig Holberg, pričom bol inšpirovaný Siedmimi pahorkami v Ríme.

V meste sa nachádza futbalový klub SK Brann Bergen, hokejový Bergen IK, či hádzanársky klub Tertnes Bergen.

Časti mesta 
Mesto má 8 mestských častí:
 Arna
 Bergenhus
 Fana
 Fyllingsdalen
 Laksevåg
 Ytrebygda
 Årstad
 Åsane

Osobnosti mesta 
 Martin Vahl (* 1749 - † 1804), botanik 
 Edvard Grieg (* 1843 – † 1907), skladateľ
 Ivar Giaever (* 1929), fyzik, nositeľ Nobelovej ceny
 Roald Jensen (* 1943 – † 1987), futbalista
 Gunnar Staalesen (* 1947), spisovateľ kriminálnych románov
 Erna Solbergová (* 1961), politička a premiérka 
 Count Grishnackh (* 1973),  blackmetalový hudobník (Mayhem, Burzum)
 Abbath Doom Occulta (* 1973), skladateľ, gitarista, klávesák a bubeník, spoluzakladateľ black-metalovej skupiny Immortal
 Kurt Nilsen (* 1978), popový a rockový spevák
 Kygo (* 1991), DJ a producent

Partnerské mestá 
  Århus, Dánsko
  Asmara, Eritrea
  Göteborg, Švédsko
  Lübeck, Nemecko
  Newcastle upon Tyne, Spojené kráľovstvo
  Rostock, Nemecko
  Seattle, Washington, USA
  Turku, Fínsko

Iné projekty

Referencie

Externé odkazy 
 Oficiálna stránka

 
Prístavné mestá v Nórsku
Hordaland
Prístavné mestá Severného mora
Hanza
Európske hlavné mestá kultúry
Bývalé hlavné mestá
Modranka

Modranka je mestská časť Trnavy s bývaním vidieckeho charakteru a s vlastným katastrálnym územím s rozlohou . V mestskom zastupiteľstve Trnava reprezentuje Modranku, vzhľadom na počet obyvateľov, jeden poslanec.

Základné údaje:
počet obyvateľov 3 569
rozloha: 7,76 km²
hustota zaľudnenia: 335 obyv./km²

Nachádza sa v južnej časti mesta a má vlastné katastrálne územie. Leží v geomorfologickej časti Trnavská tabuľa, medzi ľavým brehom riečky Trnávky a cestou I. triedy č. 51. Je jedinou vidieckou mestskou časťou Trnavy.

Obyvateľom slúži rímskokatolícky kostol Najsvätejšej Trojice z roku 1657, Základná škola so škôlkou, kultúrny dom a pošta. Nachádza sa tam tiež kaplnka sv. Márie Magdalény z roku 1630.

Doprava

Cestná doprava 
Na území mestskej časti sa nachádzajú dve cesty diaľničného typu, diaľnica D1 v južnej časti a rýchlostná cesta R1 vo východnej časti, a niekoľko miestnych komunikácií. Do mestskej časti nezasahujú cesty I.triedy, cesty II.triedy ani cesty III.triedy.

Významnejšie miestne komunikácie sú vedené na uliciach Dedinská, Hraničná, Seredská a Ivana Krasku.

Mestská hromadná doprava 

Služby MHD v mestskej časti sú poskytované na jednej štandardnej autobusovej linke  a na jednej školskej linke . Linka  premáva každý deň približne od 4:30 do 23:00. Premávka školskej linky  premáva každý pracovný deň s jedným párom školských autobusov - ráno z Modranky smer Sibírska a popoludní zo Sibírskej smer Modranka.

Zoznam zastávok

Referencie

Externé odkazy 
Modranka
Základná škola

 
Mestské časti Trnavy
Peklisko

Peklisko môže byť:

 osada Nálepkova, pozri Peklisko (Nálepkovo)
 vrch () v Levočských vrchoch, pozri Peklisko (vrch v Levočských vrchoch)
 vrch () vo Volovských vrchoch, pozri Peklisko (vrch vo Volovských vrchoch)
 prítok Hornádu, pozri Peklisko (prítok Hornádu)
 prítok Levočského potoka, pozri Peklisko (prítok Levočského potoka)
Saverio Mercadante

Giuseppe Saverio Raffaele Mercadante (* 16. september 1795, Altamura, Taliansko† 12. december 1870, Neapol, Taliansko) bol taliansky, prevažne operný, hudobný skladateľ.

Život 
Narodil sa v Altamure v Apúlii, mestečku blízko Bari. V rokoch 1816 až 1820 študoval v Neapole u Niccolò Zingarelliho. Začínal ako skladateľ symfonickej a inštrumentálnej hudby, ale Gioacchino Rossini vycítil jeho operný talent a priviedol ho ku kompozícii opier. Pozornosť talianskeho publika na seba upútal najmä svojou siedmou operou Elisa e Claudio (1820), ktorú napísal v Rossiniho štýle.
 
V rokoch 1829 a 1830 žil vo Viedni, Madride, Cádize a Lisabone. Nezískal však trvalý angažmán, preto sa vrátil do Talianska. Stal sa kapelníkom katedrály v Novare, a toto postavenie zastával až do roku 1839. Na Rossiniho pozvanie strávil krátky čas aj v Paríži, kde uviedol niekoľko svojich opier. Tam spoznal diela Giacoma Meyerbeera a Halévyho, čo podnietilo jeho úvahy o zmysle opery. Na základe týchto úvah celkom zmenil svoj kompozičný štýl. Rozhodol sa zbaviť operu veľkooperných manierov a sústrediť sa viac na dramatickú zložku operného diela. Prvou operou, ktorú napísal v tomto „reformovanom“ štýle bola opera Il giurnamento uvedená roku 1837 vo vychýrenom Teatro alla Scala v Miláne. Tomuto spôsobu opernej skladby zostal verný až do konca svojho života.

V roku 1839 sa Mercadante stal riaditeľom Liceo musicale v Bologni a o rok neskôr vystriedal svojho učiteľa Zingarelliho vo funkcii riaditeľa konzervatória v Neapole, ktorú zastával až do konca svojej životnej dráhy.

V priebehu šesťdesiatych rokov mu postupne slabol zrak a roku 1863 celkom oslepol. Jeho opery, ktoré v čase svojho vzniku úspešne súťažili s operami Gaetana Donizettiho, Vincenza Belliniho a Giuseppe Verdiho sú dnes takmer zabudnuté. Občasné realizácie alebo nahrávky sú však veľmi úspešné. 

Mercadante bol aj plodný skladateľ chrámovej hudby a jeho skladby boli veľmi obľúbené kvôli svojmu jemnému a elegantnému štýlu.

Operné dielo

Iné projekty

Externé odkazy 
 Diskografia
 Kapelník, ktorý prežil epidémiu. Saverio Mercadante - Opera Slovakia

Talianski hudobní skladatelia
Skladatelia vážnej hudby
Operní skladatelia
Skladatelia romantizmu
Ponziho schéma

Ponziho schéma (po angl. Ponzi scheme; správny preklad názvu je Ponziho systém/metóda/hra - pyramídová hra) je druh podvodnej investorskej operácie, ktorá sľubuje investorom neuveriteľne vysoké výnosy v krátkej dobe. Výnosy nie sú vytvárané reálnymi finančnými operáciami, ale sú vyplácané z vkladov neskorších investorov.

Opis 
Ponziho schéma je pomenovaná podľa talianskeho emigranta Carla Ponziho, ktorý touto technikou v rokoch 1919 – 1920 v USA vylákal od približne 40 000 investorov sumu 15 miliónov dolárov.:

V Ponziho schéme investori vkladajú svoje peniaze prevádzkovateľovi s cieľom ich zhodnotenia.
Prevádzkovateľ vypláca výnosy z vkladov neskorších investorov a obvykle sa pri tom snaží vzbudiť dojem, že ide o zisky z finančných operácií. Tak tomu bolo aj v prípade pôvodnej Ponziho schémy, kedy Carlo Ponzi tvrdil, že výnosy budú financované zo špekulácii s medzinárodnými poštovými kupónmi.

Schéma krachuje, keď nepribúdajú žiadni noví investori. Keďže vo väčšine krajín je Ponziho schéma nelegálna, často býva ešte pred krachom prerušená úradmi.

Rozdiel medzi Ponziho schémou a inými typmi finančných podvodov 
Ponziho schéma sa často zamieňa s pyramídovou hrou, "lietadlom", alebo sa považuje za jej špeciálny prípad. Zásadné rozdiely sú dva:
 V Ponziho schéme investor často znovu vkladá svoje výnosy prevádzkovateľovi, avšak v pyramídovej hre reinvestícia prakticky nemá zmysel. Tento faktor odďaľuje krach Ponziho schémy.
 V Ponziho schéme hľadá nových investorov prevádzkovateľ, v pyramídovej hre je to samotny investor. Úspešnosť pyramídových hier je teda závislá na exponenciálne vzrastajúcom počte účastníkov.

Príklady 
Niektoré skrachované nebankové subjekty vyšetrované od roku 2002 nesú typické črty Ponziho schémy.

Často sa Ponziho schémy nachádzajú medzi vysoko rizikovými investičnými spoločnosťami typu HYIP.

Referencie

Pozri aj 
 HYIP
 pyramídová hra

Externé odkazy 
 stručný popis Ponziho schémy, U.S. Securities and Exchange Commision 

Financie

ru:Международный ответный купон#Финансовая пирамида Понци
Polárny kruh

Polárna krajina(Polárna krajiny) je oblasť na povrchu zemegule okolo severného alebo južného zemepisného pólu, na ktorej najmenej v jeden deň v roku nevystúpi Slnko nad obzor alebo nezostúpi pod obzor. Je ohraničená myslenou polárnou kružnicou, ktorú geograficky definuje rovnobežka na 66° 33' severnej alebo južnej zemepisnej šírky.

Nesprávne sa za polárny kruh označuje len jeho hranica, t. j. polárna kružnica, ktorou je  myslená kružnica oddeľujúca na povrchu Zeme oblasti, kde aspoň jeden deň v roku nevystúpi nad alebo nezostúpi pod obzor.

Sú dve polárne kružnice:
 Severná polárna kružnica (zast. Severný polárny kruh)
 Južná polárna kružnica (zast. Južný polárny kruh)

Zem
Osip Emilievič Mandeľštam

Osip Emilievič Mandeľštam (* 15. január 1891, Varšava, Poľsko – † 27. december 1938, Vladivostok, Rusko) bol ruský básnik, prozaik, literárny kritik a prekladateľ, predstaviteľ akmeizmu (manifest Ráno akmeizmu).

Bibliografia

Poézia 
 Hlinený život
 Ruská Tristia
 Verše

Próza 
 Prózy
 Slovo a kultúra

Iné projekty

Externé odkazy 
 Bebilderte Gedichtauswahl zu Ossip Mandelstam 
 Oleg Jurjev: Das Leben des Hl. Ossip. In: Der Tagesspiegel
 Osip Mandelstam poetry 

Ruskí básnici
Ruskí spisovatelia
Básnici židovského pôvodu
Spisovatelia židovského pôvodu
Ruské osobnosti židovského pôvodu
Metodisti
Osobnosti z Varšavy